Ο **Ελί Ουλντ Μοχάμετ Βαλ** (1953-2017) ήταν Μαυριτανός στρατιωτικός και πολιτικός. Ήταν αρχηγός της Αστυνομίας από το 1987 ως το 2005 και έγινε αρχηγός κράτους στη χώρα του έπειτα από το πραξικόπημα του 2005. Κυβέρνησε ως το 2007, οπότε παραιτήθηκε υπέρ του εκλεγμένου προέδρου Σίντι Ουλντ Σεΐχ Αμπνταλαχί.

Καριέρα
-------

Γεννήθηκε στη Νουακσότ το 1953. Ήταν επί πολλά χρόνια φίλος του προέδρου Μααούγια Ουλντ Σιντ Αχμέντ Τάγια (ο οποίος παρέμεινε στην εξουσία επί 21 χρόνια). Μάλιστα έλαβε μέρος στο πραξικόπημα του 1984, με το οποίο ο Τάγια ανήλθε στην εξουσία. Το 1987 έγινε αρχηγός της αστυνομίας (*Sûreté Nationale*).

  

### Πραξικόπημα 2005

Στις 3 Αυγούστου 2005 ανακηρύχθηκε Πρόεδρος της Μαυριτανίας από το *Στρατιωτικό Συμβούλιο για τη Δικαιοσύνη και τη Δημοκρατία* , τα μέλη του οποίου ήταν αξιωματικοί που ανέτρεψαν σε αναίμακτο πραξικόπημα τον Πρόεδρο Μααούγια Ουλντ Σιντ Αχμέντ Τάγια, του οποίου το καθεστώς χαρακτήρισαν ως "ολοκληρωτικό". Διενεργήθηκε δημοψήφισμα για νέο Σύνταγμα στις 25 Ιουνίου του 2006 , που υποστηρίχθηκε από το 97% των ψηφοφόρων. Με βάση το νέο Σύνταγμα το όριο για τη θητεία του προέδρου μειώθηκε σε δύο πενταετείς θητείες (επί προεδρίας Τάγια, ο πρόεδρος είχε απεριόριστο αριθμό θητειών και η θητεία του ήταν εξαετής). Επίσης, ο πρόεδρος υποχρεώνεται να ορκίζεται ότι δεν θα αλλάξει τα χρονικά όρια για τη θητεία του (πολλές άλλες αφρικανικές χώρες έχουν απαλείψει τα όρια για περισσότερες θητείες με σκοπό να μπορούν να είναι ξανά υποψήφιοι οι πρόεδροί τους για επανεκλογή).

### Διεθνείς αντιδράσεις

Σε αντίθεση με το εσωτερικό της Μαυριτανίας, όπου έτυχε υποστήριξης γενικά, το πραξικόπημα του 2005 καταδικάστηκε έντονα από τη διεθνή κοινότητα. Ωστόσο, η αντίθεση στο νέο καθεστώς χαλάρωσε σταδιακά και οι ξένες χώρες σιωπηρά υποστήριξαν το καθεστώς.

### Αποχώρηση

Ο Βαλ δεν ήθελε τον τίτλο του προέδρου, επειδή όπως υποστήριζε ήταν αξίωμα που προοριζόταν για εκλεγμένους ηγέτες. Ακολούθησε η διεξαγωγή βουλευτικών και τοπικών εκλογών, στις 19 Νοεμβρίου του 2006. Υποσχέθηκε ότι θα αποχωρούσε μετά τις προεδρικές εκλογές του Μαρτίου του 2007 , όπως και έγινε. Όπως και τα υπόλοιπα μέλη του στρατιωτικού συμβουλίου, ο Βαλ δεν κατήλθε υποψήφιος για το προεδρικό αξίωμα
. 

### Διαδοχή

Στις εκλογές νικητής αναδείχτηκε στον δεύτερο γύρο ο Αμπνταλαχί, ο οποίος ανέλαβε την προεδρία τον Απρίλιο. Οι αντίπαλοι του νέου προέδρου υποστήριξαν ότι ο Αμπνταλαχί είχε την στήριξη του Βαλ. Προτού αναλάβει ο νέος πρόεδρος, η Αφρικανική Ένωση δέχτηκε ξανά ως μέλος της τη Μαυριτανία στις 10 Απριλίου του 2007. Η ορκωμοσία του Αμπνταλαχί έγινε στις 19 Απριλίου του 2007.

Ο Βαλ πέθανε από καρδιακό έμφραγμα στις 5 Μαΐου 2017.

Παραπομπές
----------

1. 1 2  (Αγγλικά) *Find A Grave*. 179090506. Ανακτήθηκε στις 9  Οκτωβρίου 2017.
2. ↑  «Mauritanie: décès de l'ancien président mauritanien Ely Ould Mohamed Vall (2005-2007)». 5  Μαΐου 2017. Ανακτήθηκε στις 6  Μαΐου 2017.
3. 1 2  «Mauritanie: l'ancien président Ely Ould Mohamed Vall est mort». 5  Μαΐου 2017. Ανακτήθηκε στις 6  Μαΐου 2017.
4. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 11  Μαΐου 2020.
5. ↑  "Political Transition in Mauritania" Αρχειοθετήθηκε 2006-10-04 στο Wayback Machine. International Crisis Group, 24-4-2006.
6. ↑  "Mauritania's new military leader", BBC.co.uk, 8-8-2005.
7. ↑  "New military rulers face worldwide condemnation", IRIN, 4-8-2005.
8. 1 2  "Army seizes power to end "totalitarian regime"", IRIN, 3-8-2005.
9. ↑  "Mauritania's constitution gets 96.96% yes vote" Αρχειοθετήθηκε 2006-10-20 στο Wayback Machine. Middle East Online, 28-6-2006.
10. ↑  Todd Pitman, "Oil-Rich Mauritania Holds Historic Vote", Associated Press (*The Washington Post*), 25-6-2006.
11. ↑  Todd Pitman, "Mauritania Step Closer to Civilian Rule", Associated Press (*The Washington Post*), 26-6-2006.
12. 1 2  Hademine Ould Sadi, "Mauritania's new junta keeps on winning friends" Αρχειοθετήθηκε 2006-10-20 στο Wayback Machine. Middle East Online, 8-8-2005.
13. ↑  Hademine Ould Sadi, "Military rulers in Mauritania win AU backing" Αρχειοθετήθηκε 2006-10-20 στο Wayback Machine. Middle East Online, 10-8-2006.
14. ↑  Heidi Vogt, "Mauritania Leader Aims to Avoid Oil Curse", Associated Press (*The Washington Post*), 23-4-2006.
15. ↑  Daniel Flynn, "INTERVIEW-Mauritania junta chief hails new democratic era"[*νεκρός σύνδεσμος*], Reuters, 21-11-2006.
16. ↑  "Mauritania has a new president", AFP (*IOL*), 26-3-2007.
17. ↑  "Mauritania readmitted to AU", AFP (*IOL*), 11 -4-2007.
18. ↑  "Mauritania swears in new president", Al Jazeera, 19-4-2007.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 32325385
* LCCN: n2008052074
* ISNI: 0000 0000 3808 2516
* SUDOC: 137409036
* BNF: cb15710157h (data)

 |

 |